Winkels sluit ná afdanking | Maroela Media
"Die Shoprite-groep glo dat onlangse inspeksies en die sluiting van vyf winkels gevolg het nadat 'n bestuurslid vasgetrek is nadat hy vervalde margarien onwettig verkoop het," het die maatskappy in 'n verklaring gesê. Die Nasionale Inspektoraat van Ekonomiese Bedrywigheide (INAE) in Mosambiek het die winkels in Maputo, Boane en Chimoio gesluit nadat dié winkels ou kosvoorraad verkoop het.
Inspekteurs het Dinsdag en Woensdag die voorraad in die supermarkte ondersoek en alles verwyder wat nie meer in 'n goeie toestand was om te verkoop nie. Die maatskappy sê hy het 'n "baie streng" beleid om nie enige produk ná sy vervaldatum te verkoop nie. "Rakke en verkoelingsrakke word daagliks deursoek om produkte te verwyder wat hul verkoopdatum bereik het. Dié produkte word verwyder en vernietig, of word in 'n stoorkamer aangehou totdat die verskaffer of gesondheidsbeamptes van die stad dit kom haal om dit te vernietig."
Die maatskappy het glo verskeie interne maatreëls in plek gestel om dié beleid te steun. "Waar winkels gemiddeld meer as 22 000 items op sy rakke het, is dit moontlik dat personeel van tyd tot tyd sekere items mis wat reeds verwyder moes word."
Die maatskappy werk glo nou saam met die INAE in die saak.
Hahaha dis ou nuus al die winkels doen dit.
Stokoud gevriesde hoenders kry nuwe vervaldatums in "Bulk" sakkies gesit as "Today's Special" en ons is almal bly daar is nie kangaroo of perdevleis in nie. arf arf !